b"\n_START_ARTICLE_\nLogro\xc3\xb1\xc3\xa9s Club de F\xc3\xbatbol\n_START_SECTION_\nHist\xc3\xb2ria\n_START_PARAGRAPH_\nEl Logro\xc3\xb1\xc3\xa9s Club de F\xc3\xbatbol va n\xc3\xa9ixer l'any 2000 amb el nom de Club Deportivo Recreaci\xc3\xb3n de La Rioja. La temporada 2003-04, coincidint amb el seu debut a Segona B, decid\xc3\xad canviar de nom adoptant el de Logro\xc3\xb1\xc3\xa9s CF. Aquest canvi de nom provoc\xc3\xa0 que el club acud\xc3\xads als jutjats, ja que un altre club de la ciutat, el Club Deportivo Logro\xc3\xb1\xc3\xa9s, s'hi oposava. Aquest canvi de nom coincid\xc3\xad amb una crisi econ\xc3\xb2mica del CD Logro\xc3\xb1\xc3\xa9s, i l'intent del Logro\xc3\xb1\xc3\xa9s CF d'esdevenir el primer club de la ciutat._NEWLINE_L'equip vestia samarreta i pantalons grana, fins a l'any 2005 en qu\xc3\xa8 adopt\xc3\xa0 uns colors vermells i blancs molt similars als del seu rival ciutad\xc3\xa0. A m\xc3\xa9s, ambd\xc3\xb3s clubs comparteixen l'estadi de Las Gaunas, amb capacitat per a 16.000 espectadors."